Füge kártevő ligeti levélmoly - Choreutis nemorana
Channel: Sz. J.
Date: 10/06/2015

"A kártevő a ligeti levélmoly (Choreutis nemorana): hernyói a füge levelein vázasító rágást folytatnak, illetve össze is szövik a leveleket, a fekete pettyek az ürülékszemcséi. 
A hernyók észlelése esetén a leginkább célravezető azok mielőbbi kézi eltávolítása. Mivel a termő (termést érlelő) fügében jelenleg nincsen hazánkban engedélyezett növényvédő szer, így a kártevő ellen hatásos rovarölő szerek legfeljebb csak a termőkor előtti években használhatóak, amikor is a füge végső soron még díszcserjének tekinthető. Mindamellett, ha egy mód van rá, és nem jelentős a kártétel, jobb, ha kerüljük a füge mindennemű növényvédő szeres kezelését, és a hernyók észlelésekor azokat kézzel távolítjuk el és semmisítjük meg. A lyukas levelek leszedegetése nem szükséges és nem is javasolt - hacsak nem esztétikai okokból -, így ugyanis még jobban csökken a fotoszintetizáló felület. Elegendő tehát, ha szétnyomják a rágó hernyókat."